open-index/open-wikipedia-markdown huggingface dataset:
Α1 Κατηγορία υδατοσφαίρισης ανδρών 2003-2004

Η **[[Ελληνικό πρωτάθλημα υδατοσφαίρισης ανδρών|Α1 Κατηγορία υδατοσφαίρισης ανδρών]] 2003–04** ξεκίνησε στις 15 Οκτωβρίου 2003 και ολοκληρώθηκε στις 3 Απριλίου 2004 με την διεξαγωγή του τελευταίου τελικού. Πρωταθλήτρια ομάδα αναδείχθηκε ο Ολυμπιακός για 20η φορά στην ιστορία του και για έκτη συνεχόμενη χρονιά.

## Κανονική περίοδος
### Βαθμολογία

**Β**= Βαθμοί, **Α**= Αγώνες, **Ν**= Νίκες, **Ι**= Ισοπαλίες, **Η**= Ήττες, **ΓΥ**= Γκολ υπέρ, **ΓΚ**= Γκολ κατά, **ΔΤ**= Διαφορά τερμάτων

### Πίνακας αποτελεσμάτων

## Πλέι οφ
### Α' Φάση

### Ημιτελικοί

### Θέσεις 5–6

### Θέσεις 3–4

### Τελικοί

## Τελική κατάταξη

## Εξωτερικοί σύνδεσμοι
*Η κανονική περίοδος στο sport.gr
*Τα πλέι οφ στο sport.gr
*Το πρωτάθλημα στην ιστοσελίδα του Εθνικού Πειραιώς 



2003 2004
Κατηγορία:Υδατοσφαίριση το 2003
Κατηγορία:Υδατοσφαίριση το 2004
Κουβανίτης

Ο **κουβανίτης** (αγγλικά: *cubanite*) είναι θειούχο ορυκτό του χαλκού και του σιδήρου. Οφείλει το όνομά του στη νήσο Κούβα, στην περιοχή Barracanao της οποίας πρωτοεντοπίστηκε.

Εμφανίζει χαρακτηριστική διδυμία, η οποία προσομοιάζει με εξαγωνικό αστέρι ή εξαπέταλο άνθος και αποτελεί μια από τις καλύτερες ενδείξεις εντοπισμού του. Σχηματίζεται σε υδροθερμικές αποθέσεις υψηλών σχετικά θερμοκρασιών, μαζί με πυρροτίτη και πεντλανδίτη, ενώ συχνά εμφανίζεται ως ενδοανάπτυξη σε χαλκοπυρίτη. Παρατηρήθηκε επίσης σε ανθρακούχους χονδριτικούς σχηματισμούς μετεωριτών.

Ορυκτά με τα οποία σχετίζεται είναι ο πυρροτίτης, ο πεντλανδίτης, ο χαλκοπυρίτης, ο σφαλερίτης, ο σιδηροπυρίτης, ο σιδηρίτης, ο χαλαζίας, ο χρυσός και ο ασβεστίτης.

Εκτός από την Κούβα, σημαντικές εμφανίσεις του είναι ακόμη στη Βραζιλία (Minas Gerais, ορυχείο Morro Velho, μαζί με χρυσό), το Οντάριο του Καναδά, τις ΗΠΑ (Πολιτείες Αλάσκα, Αριζόνα, Νέο Μεξικό), το Τούναμπεργκ και άλλες περιοχές στη Σουηδία, τη Φινλανδία, τη Νέα Νότια Ουαλία στην Αυστραλία, τη δυτική Σιβηρία στη Ρωσία, τη Γερμανία, την Αγγλία, την Αλσατία (Γαλλία), τη νήσο Βόρνεο, την Κίνα, τη Νότια Κορέα, τη Ναμίμπια, (Tsumeb και Windhoek), τη Ζιμπάμπουε και τη Νότια Αφρική.

Στην Ελλάδα ανευρίσκεται στα μεταλλεία Λαυρίου (περιοχή Καμάριζας), στην Κασσάνδρα Χαλκιδικής (μεταλλείο Ολυμπιάδας) και τη Μαρώνεια Ροδόπης στις χαλκούχες - μολυβδαινιούχες αποθέσεις.

## Πηγές
*Handbook of Mineralogy
*Mindat.org
*Galleries.com
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

Κουβανιτης
Κατηγορία:Ορυκτά του θείου
Κατηγορία:Ορυκτά του σιδήρου
Λάμπρος Γούσης

Ο **Λάμπρος Γούσης** (1775-1871) ο αποκαλούμενος και «*Ρεγγίνας*» ήταν Σουλιώτης οπλαρχηγός, ανιψιός του Πήλιου Γούση. 

Διακρίθηκε σ΄ όλους του αγώνες των Σουλιωτών κατά του Αλή Πασά. 

Μετά την 3η εκστρατεία αυτού και τη συνθηκολόγηση των Σουλιωτών (1803), εκπατρίστηκε στη Κέρκυρα όπου και υπηρέτησε στα τάγματα που δημιούργησαν οι Γάλλοι και στη συνέχεια υπηρέτησε στα τάγματα του Βασιλέως της Νάπολης, εξ ου και έλαβε από τους συμπατριώτες του το παρωνύμιο «Ρεγγίνας».

Μετά τον θάνατο του Αλή Πασά επέστρεψε και εκπαιδευμένος πλέον στη στρατιωτική τακτική συγκρότησε αμέσως ιδιαίτερο σώμα από Σουλιώτες και αγωνίσθηκε για την απελευθέρωση στη Στερεά Ελλάδα. Μετά την πτώση του Μεσολογγίου ήρθε στην Αττική, λαμβάνοντας μέρος σε πολλές μάχες και ειδικότερα στη πολιορκία της Αθήνας. Κατά τη διάρκεια αυτών των αγώνων είχε τραυματισθεί κατ΄ επανάληψη.

Μετά την απελευθέρωση προάχθηκε σε ταξίαρχο. Με την έλευση του Βασιλέως Όθωνα αμείφθηκε με το χαλκούν αριστείο του αγώνος και λογίσθηκε υπολοχαγός.

## Παραπομπές


## Πηγές
* Μεγάλη Ελληνική Εγκυκλοπαίδεια τομ.Η΄, σελ.659.
* Νεώτερον Εγκυκλοπαιδικόν Λεξικόν Ηλίου, τομ.Ε΄, σελ. 636.

Κατηγορία:Αγωνιστές του 1821
Κατηγορία:Οπλαρχηγοί του 1821
COBRA

Με την ονομασία **COBRA** (αλλιώς **CoBrA** ή **Cobra**) είναι γνωστή διεθνής καλλιτεχνική ομάδα που δημιουργήθηκε στο Παρίσι το Νοέμβριο του 1948 και υπήρξε ενεργή μέχρι το 1951. Ιδρυτές και κύριοι εκπρόσωποί της ήταν ο Άσγκερ Γιόρν, ο Κριστιάν Ντοτρεμόν και ο Κονστάντ. Το όνομα της ομάδας προέκυψε από τα αρχικά γράμματα των πόλεων καταγωγής των ιδρυτών της: Κοπεγχάγη, Βρυξέλλες και Άμστερνταμ. Η βελγική πτέρυγα της ομάδας, με ηγέτη τον Ντοτρεμόν, προήλθε από το βελγικό υπερρεαλιστικό κίνημα *Le Surréalisme Révolutionnaire* που ιδρύθηκε το 1947 απορρίπτοντας τον υπερρεαλισμό του Αντρέ Μπρετόν. Σημαντική συνεισφορά στην COBRA είχε επίσης ο βέλγος ζωγράφος Πιερ Αλεσίνσκι. Η ολλανδική συνεισφορά προήλθε κυρίως από την Πειραματική Ομάδα Ολλανδίας (*De Experimentele Groep*) που ιδρύθηκε το 1948 από τους Κόνσταντ, Κάρελ Άπελ, Κορνέιγ, Τεό Βόλφεκαμπ και Άντον Ρούσκενς. 

Επηρεασμένη από τις μαρξιστικές ιδέες, αναζήτησε μέσα από πειραματικές μεθόδους νέες διαδρομές καλλιτεχνικής έκφρασης, προς μια νέα «λαϊκή τέχνη», δίνοντας έμφαση στον αυθορμητισμό και εμπνεόμενη από την παιδική ζωγραφική ή πρωτόγονες μορφές τέχνης. Αν και βραχύβια ως ομάδα, τα μέλη της ολοκλήρωσαν αρκετές εκθέσεις, άλλα συλλογικά εγχειρήματα, καθώς και δημοσιεύσεις. Το Νοέμβριο του 1949 μετονομάστηκε σε Διεθνής των Πειραματικών Καλλιτεχνών (γαλλ. *Internationale des Artistes Expérimentaux*) λόγω του διεθνή χαρακτήρα που αποκτούσε, με συμμετοχή καλλιτεχνών διαφόρων εθνικοτήτων. Παρά την ποικιλομορφία της ομάδας, αναπτύχθηκε τελικά στους κόλπους της ένα αναγνωρίσιμο ύφος, όπως χαρακτηριστικά αποτυπώθηκε και διαμορφώθηκε μέσα από το έργο των Γιορν, Αλετσίνσκι και Άπελ.

## Πηγές
*Willemijn Stokvis. "Cobra". Grove Art Online, Oxford University Press, 2009

## Δικτυακοί τόποι

*Μουσείο CoBrA, Amstelveen

Κατηγορία:Μοντέρνα τέχνη
Ρουθ Κλίγκμαν

Η **Ρουθ Κλίγκμαν** (Ruth Kligman, 25 Ιανουαρίου 1930 - 1η Μαρτίου 2010) ήταν Αμερικανίδα ζωγράφος.Γεννήθηκε στο Νιούαρκ του Νιού Τζέρσεϊ. Υπήρξε μοντέλο αλλά και σύντροφος διαφόρων διασήμων άλλων ζωγράφων, ενώ υπήρξε σύζυγος του Ισπανού ζωγράφου Κάρλος Σανσεγούνδο.

Το 1956, την περίοδο που ήταν μοντέλο αλλά και σύντροφος του Τζάκσον Πόλοκ, κατάφερε να γλιτώσει από το τροχαίο δυστύχημα στο οποίο σκοτώθηκε ο ζωγράφος. Αργότερα θα αφηγηθεί την περιπέτεια εκείνης της νύχτας στο βιβλίο της «Love Affair: A Memoir of Jackson Pollock» (1974)
 
Υπήρξε σύντροφος του Βίλεμ ντε Κούνινγκ, ο οποίος την απεικόνισε στο έργο του «Ruth's Zowie», ενώ πορτρέτα της έχουν δημιουργήσει και οι Ίρβινγκ Πεν και Ρόμπερτ Μάππλετχορπ. Ο Άντι Γουόρχολ την αναφέρει αρκετές φορές στα ημερολόγιά του, ενώ η ίδια είχε κάνει πρόταση γάμου στον Τζάσπερ Τζόουνς.

Εργαζόταν ως ζωγράφος στη Νέα Υόρκη, ενώ στα έργα της περιλαμβάνονται οι σειρές «Joan of Arc» και «Light and Demon».

## Παραπομπές


## Εξωτερικοί σύνδεσμοι
* https://web.archive.org/web/20150512035502/http://www.ruthkligman.com/ - Επίσημος ιστότοπος

Κατηγορία:Αμερικανίδες ζωγράφοι
Πίνακας προώθησης

Ο **πίνακας προώθησης** είναι ένας πίνακας που χρησιμοποιείται συχνότερα σε γεφύρωση δικτύων υπολογιστών  ή σε δρομολόγηση πλαισίων σε δίκτυα υπολογιστών. Χρησιμοποιείται για να δείξει σε ποια διασύνδεση ή αλλιώς πόρτα πρέπει να σταλθεί ένα πακέτο που εισέρχεται σε μία γέφυρα (bridge).
Η λειτουργία του έχει βελτιστοποιηθεί ώστε να βρίσκεται γρήγορα η διεύθυνση προορισμού του πακέτου. Οι παλιότερες εκδόσεις διατηρούσαν ένα μόνο υποσύνολο από τις πιο συχνά χρησιμοποιούμενες διαδρομές και αυτό δούλεψε καλά σε περιπτώσεις όπου χρησιμοποιούνταν.
Χρησιμοποιείται σε δρομολογητές (routers) και σε γέφυρες (bridges) διασύνδεσης τοπικών δικτύων.
## Χρήση και χαρακτηριστικά
Ο πίνακας  προώθησης χρησιμοποιείται για να συνδέει δίκτυα τύπου ethernet.
Ο πίνακας προώθησης αποτελείται από δύο στήλες. Η πρώτη περιέχει την διεύθυνση MAC του σταθμού εργασίας και η δεύτερη την πόρτα όπου συνδέεται το τοπικό δίκτυο που ανήκει ο σταθμός. Όταν ένα πακέτο έρχεται στη γέφυρα η γέφυρα βάσει του πίνακα προώθησης αποφασίζει σε ποια πόρτα πρέπει να σταλθεί το πακέτο εξετάζοντας και συγκρίνοντας τα δεδομένα του πακέτου με αυτά του πίνακα προώθησης.
Σε περίπτωση που η διεύθυνση προορισμού δεν υπάρχει στον πίνακα προώθησης τότε η γέφυρα το προωθεί προς όλες άλλες πόρτες. Η προώθηση αυτή λέγεται πλημμύρισμα (flooding). Το πλημμύρισμα συμβαίνει κατά την έναρξη λειτουργίας μιας γέφυρας , αφού ο πίνακας προώθησης είναι άδειος. Η γέφυρα τότε δεν γνωρίζει που είναι κάθε προορισμός , και κάθε πλαίσιο εξέρχεται προς όλα τα δίκτυα. Με το πέρασμα του χρόνου μόλις έλθει απάντηση από κάποια πόρτα ο πίνακας προώθησης συμπληρώνεται.
Με τα το πέρας κάποιου χρόνου αν δεν φτάσει πλαίσιο με τελικό προορισμό κάποια mac διεύθυνση η αντίστοιχη καταχώρηση διαγράφεται.
Με βάση τα παραπάνω οι βασικές δραστηριότητες μιας διαφανούς γέφυρας είναι το πλημμύρισμα (flooding) , η προώθηση (forwarding) και η λήξη καταχώρησης (aging) από τον πίνακα προώθησης.
## Πηγές
**Τεχνολογία δικτύων επικοινωνιών*, Εκδ. Ο.Ε.Δ.Β.

Κατηγορία:Μετάδοση δεδομένων
Κατηγορία:Δίκτυα υπολογιστών
Γεώργιος Παπούλιας

Ο **Γεώργιος Παπούλιας** (Ψάρι Τρικολώνων Αρκαδίας, 19 Μαΐου 1927 - Αθήνα, 11 Σεπτεμβρίου 2009) ήταν πρέσβης και Υπουργός Εξωτερικών της Ελλάδας.

## Βιογραφία
Σπούδασε νομική στο Εθνικό και Καποδιστριακό Πανεπιστήμιο Αθηνών και στην Ανωτάτη Εμπορική σχολή και εισήλθε στο Διπλωματικό Σώμα το 1955. Τοποθετήθηκε στην πρεσβεία της Ελλάδας στο Νέο Δελχί και στη συνέχεια στη Βιέννη, όπου παρέμεινε μέχρι το 1964. Υπηρέτησε ως σύμβουλος στην μόνιμη ελληνική αντιπροσωπεία στη Γενεύη και ως επικεφαλής της διεύθυνσης πολιτικών υποθέσεων του υπουργείου εξωτερικών στη Θεσσαλονίκη. Το 1971 ανέλαβε τη θέση του αντιπροσώπου της Ελλάδας στην Unesco ενώ την περίοδο 1974 - 1979 διετέλεσε πρέσβης της ελληνικής αντιπροσωπίας στον Οργανισμό Ηνωμένων Εθνών. Το 1979 τοποθετήθηκε πρέσβης στην Άγκυρα και το 1983 στην Ουάσινγκτον.

Μετά τη συνταξιοδότησή του διετέλεσε αναπληρωτής υπουργός εξωτερικών στην κυβέρνηση Τζαννετάκη και υπουργός εξωτερικών στην κυβέρνηση Ιωάννη Γρίβα και πάλι αναπληρωτής για ένα δίμηνο στην κυβέρνηση Μητσοτάκη. Είχε συγγράψει μαζί με τους Βύρωνα Θεοδωρόπουλο, Ευστάθιο Λαγάκο και Ι. Τζούνη το βιβλίο *Σκέψεις και προβληματισμοί για την εξωτερική μας πολιτική*.

Αυτοκτόνησε στις 11 Σεπτεμβρίου 2009 στο διαμέρισμά του στο Κολωνάκι. Κηδεύτηκε στο νεκροταφείο του χωριού που γεννήθηκε στο Ψάρι Γορτυνίας. Ήταν παντρεμένος με την Έμιλι Παπούλια.

## Πηγές


Κατηγορία:Έλληνες διπλωμάτες
Κατηγορία:Έλληνες υπουργοί Εξωτερικών
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κουπόνι (δίκτυα υπολογιστών)

Το **κουπόνι** είναι ένα ειδικό πλαίσιο δεδομένων που κυκλοφορεί σε δίκτυα υπολογιστών τύπου Token ring ή Token Bus. Και στις δυο περιπτώσεις όταν ένας σταθμός του δικτύου κατέχει το κουπόνι, έχει τότε δικαίωμα να μεταδώσει τα δικά του πλαίσια σε περιορισμένο χρονικό διάστημα.
Παράγεται από το επίπεδο σύνδεσης του μοντέλου αναφοράς OSI.
## Πηγές
**Τεχνολογία δικτύων επικοινωνιών *, Εκδ. Ο.Ε.Δ.Β.

Κατηγορία:Μετάδοση δεδομένων
Κατηγορία:Δίκτυα υπολογιστών
Πίνακας δρομολόγησης

Ο **πίνακας δρομολόγησης** είναι μια βάση δεδομένων που βρίσκεται αποθηκευμένη σε ένα δρομολογητή ή ένα δικτυωμένο υπολογιστή. Οι πίνακες δρομολόγησης χρησιμοποιούνται από τους αλγόριθμους δρομολόγησης, οι οποίοι δίνουν ως αποτέλεσμα τον επόμενο σταθμό στον οποίο πρέπει να μεταφερθεί ένα πακέτο IP. Τότε ο δρομολογητής δρομολογεί το πακέτο IP στον επόμενο σταθμό.
Ο πίνακας δρομολόγησης αποθηκεύει όλες τις διαδρομές (και σε ορισμένες περιπτώσεις, μετρήσεις που σχετίζονται με αυτές τις γραμμές) προς άλλους σταθμούς του δικτύου. Η κατασκευή των πινάκων δρομολόγησης είναι ο πρωταρχικός στόχος των πρωτοκόλλων δρομολόγησης όταν χρησιμοποιούνται στατικές διαδρομές.
Χρησιμοποιείται από τις γέφυρες που διασυνδέουν τοπικά δίκτυα τύπου token ring.
Οι πίνακες δρομολόγησης σε γενικές γραμμές δεν χρησιμοποιούνται άμεσα για την προώθηση πακέτων όπως γίνεται στους πίνακες προώθησης.
Χρησιμοποιούνται για την παραγωγή πληροφοριών προς τις γέφυρες δρομολόγησης οι οποίες γέφυρες βάσει των πληροφοριών αυτών δρομολογούν τα πακέτα στο τοπικό δίκτυο του παραλήπτη.

## Περιεχόμενα ενός πίνακα δρομολόγησης

Για κάθε (γνωστό στον δρομολογητή) προορισμό υπάρχει μια εγγραφή στον πίνακα δρομολόγησης, η οποία περιέχει υποχρεωτικά πληροφορίες για τα τρία παρακάτω πεδία:
* Διεύθυνση προορισμού ή διεύθυνση δικτύου του προορισμού
* Κόστος βάσει κάποιου κριτηρίου (άλματα, καθυστέρηση γραμμής, φόρτος γραμμής, μήκος ουρών γραμμής) ή βάσει συνδυασμού κριτηρίων
* Διεύθυνση επόμενου δρομολογητή. Εκεί θα σταλεί το πακέτο IP ώστε από εκεί να αποφασιστεί εκ νέου ποιος θα είναι ο επόμενός του σταθμός, ώσπου να φτάσει στον προορισμό.

Ανάλογα με τον αλγόριθμο δρομολόγησης που υλοποιείται σε κάθε δρομολογητή, οι εγγραφές του πίνακα δρομολόγησης μπορούν να παρέχουν επιπλέον πληροφορίες για κάθε προορισμό, όπως:
* Σημαίες που προσδιορίζουν διάφορες πληροφορίες όπως π.χ., αν το μονοπάτι είναι ενεργό (σημαία U), αν το μονοπάτι περνάει μέσω κι άλλων δρομολογητών εκτός από αυτόν και τον δρομολογητή προορισμού (σημαία G), αν η διεύθυνση προορισμού είναι διεύθυνση ενός δρομολογητή ή ενός δικτύου (σημαία H).
* Το πόσα πακέτα έχουν σταλεί μέσω του μονοπατιού αυτού.

Επίσης, για την περίπτωση που ένα πακέτο IP πρέπει να σταλεί σε έναν προορισμό για τον οποίο δεν υπάρχει αντίστοιχη εγγραφή στον πίνακα δρομολόγησης (πρόκειται δηλαδή για άγνωστο προορισμό), υπάρχει πάντα μια εγγραφή για έναν προεπιλεγμένο (default) δρομολογητή, στον οποίο θα σταλεί το πακέτο και εκείνος θα αποφασίσει ποιος θα είναι ο επόμενος σταθμός του πακέτου.

## Πηγές
* *Τεχνολογία δικτύων επικοινωνιών*, Εκδ. Ο.Ε.Δ.Β.
* *Τεχνολογίες διαδικτύου*, Ι. Στ. Βενιέρης, Ευ. Νικολούζου, Εκδ. Τζιόλα
* *Δίκτυα Υπολογιστών*, Andrew S. Tanenbaum, Εκδ. Κλειδάριθμος

Κατηγορία:Μετάδοση δεδομένων
Κατηγορία:Δίκτυα υπολογιστών
Μετάδοση δεδομένων

**Μετάδοση δεδομένων**, είναι η φυσική μεταφορά των δεδομένων σε απόσταση (ψηφιακή ροή bit) από σημείο-προς-σημείο ή από σημείο σε πολλά σημεία (point-to-multipoint) χρησιμοποιώντας ένα μέσο μετάδοσης. Παραδείγματα τέτοιων μέσων μετάδοσης είναι σύρματα χαλκού, οπτικές ίνες, ασύρματα μέσα επικοινωνίας, και μέσα αποθήκευσης. Τα δεδομένα μεταφέρονται χρησιμοποιώντας είτε ηλεκτρομαγνητική ακτινοβολία, ηλεκτρικά σήματα (μεταβολές τάσης), ραδιοκύματα, μικροκύματα ή υπέρυθρη ακτινοβολία.

Το είδος δεδομένων που μπορούν να μεταδοθούν μπορεί να ανήκουν σε συνεχόμενο πεδίο τιμών - να είναι δηλαδή αναλογικά σήματα, είτε να έχουν διακριτές τιμές, να είναι ψηφιακά σήματα.

Κατηγορία:Μετάδοση δεδομένων
Κατηγορία:Δίκτυα υπολογιστών
Κατηγορία:Τεχνολογία των μέσων ενημέρωσης
Κατηγορία:Δικτύωση υπολογιστών
Εικονικό δίκτυο

Ένα **εικονικό δίκτυο** είναι ένα δίκτυο υπολογιστών που αποτελείται από εικονικές συνδέσεις. Εικονική σύνδεση είναι μια σύνδεση που δεν αποτελεί μια φυσική σύνδεση (ενσύρματη ή ασύρματη) μεταξύ δυο υπολογιστικών συσκευών αλλά χρησιμοποιεί μεθόδους εικονικής δικτύωσης.

Οι συνηθέστεροι τύποι εικονικών δικτύων βασίζονται σε πρωτόκολλα εικονικής δικτύωσης (όπως τα VLAN, VPN, και VPLS), όπως και τα εικονικά δίκτυα βασίζονται σε εικονικές συσκευές (π.χ. τα δίκτυα που συνδέουν εικονικές μηχανές).

Αποτελεί ένα broadcast πεδίο (broadcast domain) και μπορεί να αποτελείται από πολλά διαφορετικά πεδία συγκρούσεων (collision domain). Η δημιουργία ενός εικονικού δικτύου γίνεται με διαχειριστική παρέμβαση. 

Για να γίνει κατανοητή η έννοια του εικονικού δικτύου ας πάρουμε για παράδειγμα την περίπτωση μιας επιχείρησης που έχει τα τμήματα marketing, πωλήσεων, λογιστηρίου, τεχνικής υποστήριξης και διοίκησης. Το κτίριο που στεγάζει την επιχείρηση επεκτείνεται σε διάφορους ορόφου.Κάθε τμήμα έχει γραφεία σε παραπάνω από ένα ορόφους. Σε κάθε όροφο υπάρχουν μεταγωγείς (switches) που συνδέονται μεταξύ τους με καλώδιο. Σε κάθε μεταγωγέα (switch) συνδέονται οι σταθμοί εργασίας (workstations) του ορόφου. Είναι λογικό η μεγαλύτερη κίνηση να παρατηρείται μεταξύ του εξυπηρετητή (server) της εταιρίας και σταθμών εργασίας, οπότε δημιουργούνται πακέτα στην προσπάθεια του σταθμού εργασίας να επικοινωνήσει με τον εξυπηρετητή (server). Ένα εικονικό δίκτυο για κάθε τμήμα ξεχωριστά ανεξάρτητα από τον όροφο - μεταγωγέα (switch) που βρίσκονται τα γραφεία κάθε τμήματος, χωρίζει το φυσικό δίκτυο σε λογικά μέρη και αυξάνει την αποδοτικότητά του.

Η αντιστοίχηση των σταθμών εργασίας σε VLANs γίνεται με τους παρακάτω τρόπους.
* Με βάση την φυσική διεύθυνση του σταθμού εργασίας (MAC). Με αυτόν τον τρόπο δημιουργούμε λίστες με διευθύνσεις MAC για κάθε εικονικό δίκτυο. Είναι δύσκολη λύση αλλά αναβαθμίζει τις επιδόσεις του δικτύου.
* Με βάση τις πόρτες των μεταγωγέων (switches). Με αυτόν τον τρόπο αντιστοιχούμε κάποιες από τις πόρτες των μεταγωγέων σε συγκεκριμένα VLANs. Κάθε σταθμός εργασίας συνδέεται στην δοθείσα πόρτα. Με αυτήν την λύση κάθε πλαίσιο που ανήκει στο ίδιο VLAN δρομολογείται στις  πόρτες των άλλων μεταγωγέων του ορόφου αυτόματα.
* Με βάση τη διεύθυνση IP εάν έχουμε δίκτυο TCP/IP.

## Πηγές
* *Τεχνολογία δικτύων επικοινωνιών*, Εκδ. Ο.Ε.Δ.Β. σελ. 170.

Κατηγορία:Μετάδοση δεδομένων
Κατηγορία:Δίκτυα υπολογιστών
Φονιάς Εύβοιας

Με το όνομα **Φονιάς** αναφέρεται μικρή ακατοίκητη βραχονησίδα του Νότιου Ευβοϊκού κόλπου που διοικητικά ανήκει στα Νέα Στύρα. Βρίσκεται νοτιοαανατολικά του ακρωτηρίου Καβοφονιάς και αποτελεί την βορειοδυτικότερη βραχονησίδα του συμπλέγματος νησίδων που φέρουν το όνομα Στυρονήσια ή Στουρονήσια. Έχει υψόμετρο 35 μέτρα από την επιφάνεια της θάλασσας και παρουσιάζει χαμηλή βλάστηση, ενώ στην πανίδα της περιλαμβάνονται ποντίκια και φίδια. Το όνομά της οφείλεται στο επικίνδυνο σημείο της, για την ναυσιπλοΐα, στον νότιο Ευβοϊκό.

Σ' αυτή τη νησίδα γυρίστηκε και η ταινία *[[Λούφα και παραλλαγή: Σειρήνες στο Αιγαίο]]*, παρόλο που το σενάριο αναφέρεται σε ιστορία που συμβαίνει στη βραχονησίδα Πίττα Καλύμνου στα Δωδεκάνησα.

Φονιας
Κατηγορία:Ελληνικές βραχονησίδες
Κύπελλο Κυπελλούχων Ευρώπης καλαθοσφαίρισης ανδρών 1970-71

Το **Κύπελλο Κυπελλούχων ομάδων [[Ευρώπη]]ς [[καλαθοσφαίριση]]ς ανδρών** της περιόδου 1970-71 ήταν η δεύτερη κατά σειρά και τρίτη συνολικά διοργάνωση που ολοκληρώθηκε με διπλό Τελικό. Σε αυτήν, πρώτευσε και κατέκτησε το τρόπαιο η ιταλική Σίμενταλ Μιλάνο αναδεικνυόμενη ως η τρίτη διαφορετική ομάδα της χώρας της που κέρδιζε αυτό το κύπελλο, σε μόλις 5 διοργανώσεις. Οι μιλανέζοι του Τσέζαρε Ρουμπίνι επικράτησαν της τότε σοβιετικής Σπαρτάκ Λένινγκραντ με αρκετή δυσκολία, αφού στον πρώτο τελικό ηττήθηκαν με διαφορά 10 πόντων. Η κάτοχος του τίτλου Φιντές Νάπολη ξεκίνησε τις υποχρεώσεις της από τα προημιτελικά.

## Διαδικασία διεξαγωγής
Το σύστημα διεξαγωγής περιελάμβανε έναν προκριματικό γύρο (με έντεκα ζευγάρια σε διπλές αναμετρήσεις) και στη συνέχεια τρεις γύρους (φάση των "14", προημιτελικός και ημιτελικός) πάντα με διπλές συναντήσεις, έως τον επίσης διπλό Τελικό αγώνα. Οι συμμετέχουσες ομάδες ήσαν είκοσι έξι.

## Προκριματική φάση
Τα επτά "εισιτήρια" εξασφάλισαν οι Ολίμπια Μιλάνο, Ρασίνγκ Μαλίν, Ζουβεντούτ, MAFC Ουγγαρίας, Παναθηναϊκός Αθήνας, Λέγκια Βαρσοβίας, Στεάουα Βουκουρεστίου, Ντούκλα Πράγας, Ζάνταρ Ζάρα, Μπάλκαν Μπότεφ Βουλγαρίας και Βισύ Γαλλίας. «Χαμένοι» ήταν, αντίστοιχα, η Καζαμπλάνκα από το Μαρόκο, η Λαροσέτ Αράντια από το Λουξεμβούργο, το Εδιμβούργο του Ηνωμένου Βασιλείου, η αυστριακή Ράντενταϊν, η ΦφΛ Όσναμπρικ από τη Δυτική Γερμανία, το Ρέικιαβικ, η Γαλατασαράι, η ολλανδική Χάαρλεμ, η Νεντόρι Τιράνων, το NMKY Ελσίνκι και η Πόρτο FCB.

## Φάση των "14"
**Ολίμπια** (171-145 επί της Μαλίν), **Ζουβεντούτ** (176-128 επί της MAFC), **Λένινγκραντ**  (180-131 τη Στεάουα) προκρίθηκαν άνετα, ενώ με σχετική δυσκολία πέρασαν η **Χαποελ** (146-140 επί του ΠΑΟ), η **Λέγκια** (163-158 σε βάρος του Ελσίνκι), η **Ζάνταρ** (151-146 επί της Ντούκλα) και η **Μπαλκάν** σε βάρος της Βισύ (82-50 και 56-80).

## Προημιτελικοί
Δραματική ήταν η επικράτηση της Ζουβεντούτ επί της βουλγαρικής Μπαλκάν, ενώ η Νάπολη, το Μιλάνο και το Λένινγκραντ δε δυσκολεύτηκαν ιδιαίτερα.

Τα αποτελέσματα:

*Λέγκια-**Νάπολη** 75-84, 73-96.
***Ολίμπια**-Χάποελ Τελ Αβίβ 107-74, 105-80.
*Ζάνταρ-**Σπαρτάκ Λένινγκραντ** 59-63, 78-98.
*Μπαλκάν Μπότεβγκραντ-**Ζουβεντούτ** 88-62, 59-92.

## Ημιτελικοί
Στον ιταλικό "εμφύλιο" η Ολίμπια "κατάπιε" τη Νάπολη από το πρώτο παιχνίδι, ενώ στο άλλο ζευγάρι η Σπαρτάκ έχτισε μια τεράστια διαφορά στη Ρωσία, για να ηττηθεί χωρίς συνέπειες στον επαναληπτικό της Ισπανίας.
*Νάπολη-**Ολίμπια** 78-86, 77-81.
***Λένινγκραντ**-Ζουβεντούτ 82-52, 49-62.

## Τελικοί
*Σπαρτάκ Λένινγκραντ-Σίμενταλ 66-56.
***Ολίμπια "Σίμενταλ" Μιλάνο**-Σπαρτάκ 71-52. 

## Παραπομπές


## Πηγές
*Ρώσικη Βικιπαίδεια
*BASKETPEDYA-Historical Basketball Database
*"100 χρόνια μπάσκετ 1891-1991".
*Περιοδικό "Τρίποντο" (αναδρομές και αφιερώματα στο θεσμό).
*Αθλητικές εφημερίδες της εποχής. 

1970 1971
Κυπελλο Κυπελλουχων Ευρωπης
Κυπελλο Κυπελλουχων Ευρωπης
301 Βαυαρία

Η **Βαυαρία (Bavaria)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,1. Ανακαλύφθηκε το 1890 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του από το ομώνυμο κρατίδιο της Γερμανίας.

## Φυσικά χαρακτηριστικά
Η μέση διάμετρος της Βαυαρίας υπολογίζεται σε 54 χιλιόμετρα, ενώ η μάζα της εκτιμάται σε 168 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι άγνωστος, ενώ το άλβεδό της είναι 0,055 (από δεδομένα του IRAS). Η Βαυαρία περιστρέφεται γύρω από τον εαυτό της μία φορά κάθε 12 ώρες και 14 λεπτά. Η μέση θερμοκρασία στην επιφάνειά της εκτιμάται σε 100 ως 105 βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βαυαρια
Κατηγορία:Βαυαρία
302 Κλαρίσα

Η **Κλαρίσα (Clarissa)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,89. Ανακαλύφθηκε το 1890 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.

## Φυσικά χαρακτηριστικά
Η διάμετρος της Κλαρίσας εκτιμάται σε 39 χιλιόμετρα, ενώ η μάζα της εκτιμάται σε 60 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι **F** ή **C** (ανθρακούχος), ενώ το άλβεδό της είναι 0,052 . Η Κλαρίσα περιστρέφεται γύρω από τον εαυτό της μία φορά κάθε 14 ώρες και 23 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Κλαρισα
303 Ιωσηφίνα

Η **Ιωσηφίνα (Josephina)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,7. Ανακαλύφθηκε το 1891 από τον αστρονόμο Ελία Μιλόσεβιτς, που παρατηρούσε από τη Ρώμη.

## Φυσικά χαρακτηριστικά
Η διάμετρος της Ιωσηφίνας υπολογίζεται σε 99 χιλιόμετρα, ενώ η μάζα της εκτιμάται σε 1,03 τετράκις εκατομμύριο τόνους για μέση πυκνότητα 2 gr/cm³. Με αυτή την πυκνότητα, η επιτάχυνση της βαρύτητας στον ισημερινό της Ιωσηφίνας θα είναι 2,78&nbsp;cm/sec2 (352 φορές μικρότερη από την αντίστοιχη γήινη), ενώ η ταχύτητα διαφυγής από την επιφάνεια 52,5 m/sec (189 χιλιόμετρα την ώρα). Ο φασματικός της τύπος είναι άγνωστος, ενώ το άλβεδό της είναι 0,059 (από δεδομένα του IRAS). Είναι άγνωστο αν και με ποια περίοδο περιστρέφεται η Ιωσηφίνα γύρω από τον εαυτό της. Η μέση θερμοκρασία στην επιφάνεια της Ιωσηφίνας εκτιμάται σε 115 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ιωσηφινα
304 Όλγα

Η **Όλγα (Olga)** είναι ένας αρκετά μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,74. Ανακαλύφθηκε το 1891 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη.

## Φυσικά χαρακτηριστικά
Η μέση διάμετρος της Όλγας υπολογίζεται σε 68 χιλιόμετρα, ενώ η μάζα της εκτιμάται σε 327 τρισεκατομμύρια τόνους για μέση πυκνότητα 2 gr/cm³. Με αυτή την πυκνότητα, η επιτάχυνση της βαρύτητας στον ισημερινό της Όλγας θα είναι 1,9&nbsp;cm/sec2 (515 φορές μικρότερη από την αντίστοιχη γήινη), ενώ η ταχύτητα διαφυγής από την επιφάνεια 35,9 m/sec (129 χιλιόμετρα την ώρα). Ο φασματικός της τύπος είναι **C** (ανθρακούχος), ενώ το άλβεδό της είναι 0,049 (από δεδομένα του IRAS). Η Όλγα περιστρέφεται γύρω από τον εαυτό της μία φορά κάθε 18 ώρες και 22 λεπτά, μία μάλλον αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 90 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ολγα
Σύστημα Διαχείρισης Βάσης Δεδομένων

Με τον όρο **Σύστημα Διαχείρισης Βάσης Δεδομένων**, γνωστό ως Database Management system (DBMS), εννοείται είτε κάποιο λογισμικό μέσω του οποίου γίνεται η δημιουργία, η διαχείριση, η συντήρηση και η χρήση μιας ηλεκτρονικής βάσης δεδομένων, ανάλογα με τον τύπο βάσης δεδομένων που επιλέγεται ή ένα σύνολο αλληλοσυσχετιζόμενων προγραμμάτων που τρέχουν και διαχειρίζονται τα δεδομένα μιας τέτοιας βάσης. Το λογισμικό χρησιμοποιεί στερεότυπες (standard) μεθόδους καταλογοποίησης, ανάκτησης, και εκτέλεσης ερωτημάτων σχετικών με τα δεδομένα. Το σύστημα διαχείρισης οργανώνει τα εισερχόμενα δεδομένα με τρόπους χρησιμοποιήσιμους από εξωτερικούς χρήστες.

Ιδωμένο από μία άλλη οπτική γωνία, το σύστημα διαχείρισης βάσης δεδομένων είναι ένας διαχειριστής αρχείων (file manager) που διαχειρίζεται δεδομένα σε βάσεις δεδομένων παρά αρχεία σε συστήματα αρχείων, τα οποία είναι μία άλλη μορφή βάσης δεδομένων.

Πέραν της καταλογοποίησης το πλήρες σύστημα διαχείρισης βάσης δεδομένων ευρετηριάζει ή θα έπρεπε να ευρετηριάζει τα δεδομένα και να βελτιστοποιεί τους πίνακες δεδομένων του. Το σημαντικότερο όλων είναι ότι πρέπει να φροντίζει για την ακεραιότητα των εισαγόμενων στοιχείων και την απόδοσή τους με πολλούς διαφορετικούς τύπους, ανάλογα με ιδιαίτερες ανάγκες του χρήστη. Αντίθετα προς τα συστήματα διαχείρισης των δεδομένων που επεξεργάζονται και αλλάζουν τα δεδομένα σύμφωνα με τα προσδοκώμενα αποτελέσματα από έναν ιδιαίτερο αλγόριθμο, αποδίδοντας λογικό περιεχόμενο, το σύστημα διαχείρισης βάσης δεδομένων χρησιμοποιεί εκτελεί τους ελάχιστους δυνατούς μαθηματικούς υπολογισμούς καθώς ο κύριος στόχος του η οργάνωση, η διαχείριση και η απόδοση δεδομένων σε περίπτωση ζήτησης.
 
## Σημειώσεις-παραπομπές


Κατηγορία:Βάσεις δεδομένων
Επαρχία Ζονγκουλντάκ

Η **επαρχία Ζονγκουλντάκ** είναι επαρχία της βόρειας Τουρκίας στην περιοχή Μαύρης Θάλασσας. Βρίσκεται ανάμεσα στις επαρχίες Ντούζτζε και Μπαρτίν. Η επαρχία καταλαμβάνει έκταση 3.481 τ.χλμ. και ο πληθυσμός της είναι 558.645 κάτοικοι σύμφωνα με εκτίμηση το 2007. Πρωτεύουσα της είναι το Ζονγκουλντάκ μια πόλη με πληθυσμό 108.792 κατοίκους. Στην περιοχή αυτή βρισκόταν η αρχαία πόλη Ηράκλεια η Ποντική.

## Παραπομπές


## Εξωτερικοί σύνδεσμοι

*Επίσημη ιστοσελίδα

Ζονγκουλντάκ
Επαρχία Μπαρτίν

Η **επαρχία Μπαρτίν** είναι επαρχία της βόρειας Τουρκίας στην περιοχή Μαύρης Θάλασσας. Βρίσκεται ανάμεσα στις επαρχίες Ζονγκουλντάκ και Κασταμονής. Η επαρχία καταλαμβάνει έκταση 2.120  τ.χλμ. και ο πληθυσμός της είναι 159.610 κάτοικοι σύμφωνα με εκτίμηση το 2007. Πρωτεύουσα της είναι το Μπαρτίν μια πόλη με πληθυσμό 51.640 κατοίκους. 

## Παραπομπές


## Εξωτερικοί σύνδεσμοι

* Επίσημη ιστοσελίδα

*
House

Ο όρος **House** μπορεί να αναφέρεται στα εξής:

## Άνθρωποι

* Royal Earl House (1814–1895), Αμερικανός μηχανικός στις τηλεπικοινωνίες
* Henry Alonzo House (1840–1930), Αμερικανός μηχανικός στις μεταποιήσεις
* Edward M. House (1858–1938), Αμερικανός διπλωμάτης και πολιτικός
* Son House (1902–1988), Αμερικανός μουσικός
* Jack House (1906–1991), Βρετανός συγγραφέας
* Tom House (born 1947), Αμερικανός παίκτης μπέιζμπολ
* Eddie House (born 1978), Αμερικανός παίκτης μπάσκετ
* Yoanna House  (born 1980), Αμερικανικό μοντέλο
* Howard P. House, M.D., ιδρυτής του House Ear Institute και της House Ear Clinic.

## Κυβέρνηση

* Royal House (Βασιλικός Οίκος) επίσημος προσδιορισμός και όνομα μιας βασιλικής οικογένειας
* Lower house (κάτω Βουλή), ένα από τα δύο επιμελητήρια ενός διθάλαμου νομοθετικού σώματος
** House of Commons, η εκλεγμένη κάτω Βουλή των διθάλαμων κοινοβουλίων του Ηνωμένου Βασιλείου και του Καναδά
** House of Representatives (Βουλή των Αντιπροσώπων), ένα όνομα χρησιμοποιούμενο για νομοθετικά σώματα σε πολλές χώρες
** United States House of Representatives (Βουλή των Αντιπροσώπων των ΗΠΑ)
* Upper house (άνω Βουλή), ένα από τα δύο επιμελητήρια ενός διθάλαμου νομοθετικού σώματος
** House of Lords, η άνω Βουλή του Κοινοβουλίου του Ηνωμένου Βασιλείου
* House of Burgesses, η πρώτη εκλεγμένη νομοθετική συνέλευση στον Νέο Κόσμο με έδρα την Αποικία της Βιρτζίνια

## Διασκέδαση

### Τηλεόραση

* ''House'', μια σειρά τηλεόρασης, γνωστή επίσης ως *House M.D.* και *Ιατρικές Υποθέσεις*
** Gregory House, M.D., ο κεντρικός χαρακτήρας της

### Κινηματογράφος και θέατρο

* ''House'' (ταινία 1977)
* ''House'' (ταινία 1986)
* ''House II'' (ταινία 1987)
* ''House III'' (ταινία 1989)
* ''House IV'' (ταινία 1992)
* ''House!'' (ταινία 2000)
* ''House'' (ταινία 2008)
* *House*, ένα από τα δύο έργα του ''House'' & ''Garden''

### Μουσική και χορός

* Μουσική House, ένα στυλ ηλεκτρονικής χορευτικής μουσικής
* Χορός House, μια μορφή χορού δρόμου που εκτελείται σε μουσική house
* "House" (τραγούδι)
* A House, μια Ιρλανδική μπάντα

### Παιχνίδια

* House (παιχνίδι), ένα παιχνίδι που παίζεται τυπικά ανάμεσα σε παιδάκια

## Λογοτεχνία

* ''House'' (μυθιστόρημα)
* The House (''Keys to the Kingdom''), ένα μέρος στη σειρά *The Keys to the Kingdom*

## Φανταστικοί χαρακτήρες

**Thomas "House" Conklin*, χαρακτήρας της *[[Police Academy]]*

## Άλλα
* House, Βόρεια Καρολίνα
* House system, ένα παραδοσιακό χαρακτηριστικό των Βρετανικών και Αυστραλιανών σχολείων
* House (λειτουργικό σύστημα)
* The House, Christ Church, Oxford

Κατηγορία:Επώνυμα
Μαθουσάλα (δέντρο)

thumb|right|250px|Δείγμα του είδους Πεύκη η μακραίωνη (Pinus longaeva)
Με το όνομα **Μαθουσάλα** (Methuselah - Μετουσάλαχ) είναι γνωστός ο αρχαιότερος μη-κλωνικός ζωντανός οργανισμός της Γης. Πρόκειται για μία πεύκη του είδους *[[Πεύκη η μακραίωνη]]* (*Pinus longaeva*) και βρίσκεται στην περιοχή των Λευκών Ορέων της Καλιφόρνια, στο ομώνυμο με το δέντρο άλσος του Εθνικού δρυμού Inyo. 

Η ανακάλυψή του έγινε το 1957, από τους Έντμουντ Σούλμαν και Τομ Χάρλαν, και η εκτίμησή τους ήταν πως το δέντρο είχε ηλικία, εκείνη την εποχή, 4.789 ετών (κάτι που σημαίνει πως φύτρωσε το 2832 π.Χ..). Πήρε το όνομά του από τον Μαθουσάλα,  που είναι ο μακροβιότερος άνθρωπος που αναφέρεται από την Βίβλο και αναφέρεται χαρακτηριστικά ότι έζησε 969 έτη.

Η ακριβής θέση του δέντρου, σε υψόμετρο μεταξύ 2.900 και 3.000 μέτρων, κρατείται μυστική, για να προστατευθεί από πιθανούς βανδαλισμούς. Αιτία υπήρξε η κοπή του δέντρου Προμηθέας, το 1964, όταν για την μελέτη του έγινε διαγώνια τομή στον κορμό του, καταστρέφοντας τον οργανισμό. Ο Προμηθέας είχε εκείνη την εποχή ηλικία μεγαλύτερη των 4.844 ετών. 

Οι μόνοι αρχαιότεροι από το δέντρο Μαθουσάλα ζωντανοί οργανισμοί, είναι κλωνικοί, δηλαδή προέρχονται μόνο από έναν γονέα, με ασεξουαλική αναπαραγωγή.        

## Παραπομπές


Κατηγορία:Ιστορικά δέντρα
Κατηγορία:Ιστορία της Καλιφόρνια
Αθλητικά γεγονότα του 2010/Μάρτιος

Παρατίθενται σημαντικά αθλητικά γεγονότα που συνέβησαν ανά τον κόσμο το μήνα Μάρτιο του 2010.

## 7 Μαρτίου
* Μηχανοκίνητος αθλητισμός: Ο Γάλλος Σεμπαστιάν Λεμπ κερδίζει το Ράλι του Μεξικού, στον δεύτερο γύρο του παγκοσμίου πρωταθλήματος. http://www.sigmalive.com/drive/motorsports/245529

## 11 Μαρτίου
* Ο διεθνής επιθετικός της Ακτής Ελεφαντοστού και της Τσέλσι, Ντιντιέ Ντρογκμπά ψηφίζεται Αφρικανός ποδοσφαιριστής της χρονιάς. http://news.bbc.co.uk/sport2/hi/football/africa/8563526.stm

## 12 Μαρτίου
* Ξεκινούν στο Βανκούβερ του Καναδά οι 10οι Χειμερινοί Παραολυμπιακοί Αγώνες, με τη συμμετοχή 600 αθλητών και αθλητριών από 44 χώρες του κόσμου. http://www.enet.gr/?i=news.el.epi-isois-orois&id=140398

## 13 Μαρτίου
* Μηχανοκίνητος αθλητισμός: Ο Γερμανός Μίκαελ Σουμάχερ επιστρέφει στη Φόρμουλα Ένα σε ηλικία 41 ετών, στο Γκραν Πρι του Μπαχρέιν. http://www.timesonline.co.uk/tol/sport/formula_1/article7059635.ece 
* Χόκεϊ επί χόρτου: Η Αυστραλία κερδίζει την ομάδα της Γερμανίας με 2-1 στον τελικό του Παγκοσμίου Κυπέλλου ανδρών στο Νέο Δελχί. http://www.indianexpress.com/news/australia-beat-germany-21-to-win-hockey-wc/590412/

## 14 Μαρτίου
* Μηχανοκίνητος αθλητισμός: Ο Ισπανός Φερνάντο Αλόνσο με Φεράρι κερδίζει το γκραν Πρι του Μπαχρέιν, στον πρώτο αγώνα της αγωνιστικής περιόδου της Φόρμουλα Ένα . http://www.nytimes.com/reuters/2010/03/14/sports/sports-uk-motor-racing-prix.html

## 16 Μαρτίου
* Αναβάλλονται για λόγους ασφαλείας οι Εθνικοί Αγώνες του Πακιστάν, οι οποίοι ήταν προγραμματισμένοι να διεξαχθούν στο Πεσαβάρ. http://uk.reuters.com/article/idUKTRE62F1YP20100316?feedType=RSS&feedName=sportsNews&utm_source=feedburner&utm_medium=feed&utm_campaign=Feed%3A+reuters%2FUKSportsNews+%28News+%2F+UK+%2F+Sports+News%29 

03
305 Γορδονία

Η **Γορδονία (Gordonia)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,77. Ανακαλύφθηκε το 1891 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.

## Φυσικά χαρακτηριστικά
Η διάμετρος της Γορδονίας υπολογίσθηκε σε 49,2 χιλιόμετρα, ενώ η μάζα της εκτιμάται σε 124 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι **S** (λιθώδης), ενώ το άλβεδό της είναι 0,227 (από δεδομένα του IRAS). Η Γορδονία περιστρέφεται γύρω από τον εαυτό της μία φορά κάθε 16 ώρες και 12 περίπου λεπτά, μία σχετικώς αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 120 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Γορδονια
Μεσαιωνική Θερμή Περίοδος

thumb|300px|Διακύμανση της μέσης παγκόσμιας θερμοκρασίας ως συνάρτηση του χρόνου, για την περίοδο των τελευταίων 2.000 ετών. Με μαύρο χρώμα παρουσιάζονται μετρήσεις που καταγράφηκαν σε μετεωρολογικούς σταθμούς.
Στη κλιματολογία και ειδικότερα στην ιστορία του κλίματος, με τον όρο **Μεσαιωνική Θερμή Περίοδος**, (**ΜΘΠ**, διεθνώς MWP), αλλιώς και **Μεσαιωνικό Κλιματικό Βέλτιστο** ή **Μικρό Κλιματικό Βέλτιστο**, χαρακτηρίζεται η χρονική περίοδος που εκτείνεται από το 750 μέχρι το 1250 μ.Χ. κατά την οποία το κλίμα παρουσίαζε ιδιαίτερα υψηλή θερμοκρασία σε πολλές περιοχές της Γης, συγκριτικά με προηγούμενες και νεότερες εποχές. Η κλιματολογική εκείνη αλλαγή σημειώθηκε την περίοδο του Μεσαίωνα, για αυτό και της έχει αποδοθεί επίσημα ο χαρακτηρισμός «μεσαιωνική».

Έχουν εκφραστεί διαφωνίες ως προς την παγκοσμιότητα της μεσαιωνικής θερμής περιόδου, λαμβάνοντας υπόψη πως ο χρόνος των παρατηρούμενων αλλαγών διαφέρει σημαντικά ανά γεωγραφική περιοχή. Υποστηρίζεται πως σε μεγάλο βαθμό περιορίστηκε στην ευρύτερη περιοχή του Βόρειου Ατλαντικού. Άλλες εκτιμήσεις υποστηρίζουν πως υπήρξε παγκόσμιο φαινόμενο, χωρίς ωστόσο να αποφαίνονται οριστικά.

Συμπεράσματα για το κλίμα της μεσαιωνικής εποχής λαμβάνονται με διάφορους τρόπους μετρήσεων, ραδιοχρονολογήσεις, παρατηρήσεις πυρήνων πάγου και ιζημάτων σε ορισμένα σημεία της Γης, με κυρίαρχο σημείο τη θάλασσα των Σαργασσών. Διαφορετικές εκτιμήσεις της μέσης θερμοκρασίας του βόρειου ημισφαιρίου συγκλίνουν στο συμπέρασμα πως οι θερμοκρασίες από τον 11ο αιώνα έως τον 14ο αιώνα ήταν υψηλότερες κατά 0,2&nbsp;°C, συγκριτικά με τις θερμοκρασίες του 15ου - 19ου αιώνα, αλλά μάλλον χαμηλότερες από αυτές στα μέσα του 20ού αιώνα. Από δενδροχρονολογήσεις σε 14 τοποθεσίες, στη Βόρεια Αμερική και την Ευρασία, η θέρμανση κατά την μεσαιωνική περίοδο βρέθηκε ότι ήταν μεγαλύτερη κατά την περίοδο 950 - 1045. Όπως προκύπτει από άλλους υπολογισμούς που συνδυάζουν δεδομένα διαφορετικών μετρήσεων ποικίλων μεθόδων, η περίοδος μέγιστης θέρμανσης τοποθετείται χρονικά στο διάστημα 1000 - 1100, με θερμοκρασίες που πλησιάζουν εκείνες του 20ού αιώνα πριν το 1990. 

Η ύπαρξη μεσαιωνικής θερμής περιόδου έχει χρησιμοποιηθεί ως επιχείρημα κατά της ερμηνείας της παγκόσμιας υπερθέρμανσης του 20ού αιώνα ως αποτέλεσμα της βιομηχανικής ανάπτυξης, με δεδομένο ότι εκείνη προηγήθηκε της βιομηχανικής επανάστασης. 

Μετά την Μεσαιωνική Θερμή Περίοδο ακολούθησε η λεγόμενη Μικρή Εποχή των Παγετώνων (ΜΕΠ), και ειδικότερα από τον 13ο μέχρι τον 18ο αιώνα, αν και φαίνεται ότι έληξε οριστικά μόλις τον 19ο αιώνα. 

## Παραπομπές


## Πηγές
* Γ. Ι. Μακρή, Δ/ντή Μετεωρολογικού Ινστιτούτου Αθήνας, «Ο Καιρός», Αθήναι 1990.

Κατηγορία:Κλιματική ιστορία
Κατηγορία:Μεσαίωνας
Κατηγορία:Ολόκαινος εποχή
Νεοναζισμός

[thumb|150px|Ο [Αγκυλωτός σταυρός (ναζιστική σβάστικα)|αγκυλωτός σταυρός, χαρακτηριστικό σύμβολο του Ναζισμού|εναλλ.=]]
Ο **Νεοναζισμός** αποτελείται από κοινωνικά και πολιτικά κινήματα, κυρίως μετά τη λήξη του Β' Παγκοσμίου Πολέμου, που έχουν ως κύριο στόχο την αναζωπύρωση και εφαρμογή της ιδεολογίας του Ναζισμού. Οι Νεοναζιστές αναζητούν να χρησιμοποιήσουν την ιδεολογία τους με σκοπό την διάδοση μίσους και επιθέσεων σε μειονότητες, ή μερικές φορές τη δημιουργία ενός φασιστικού καθεστώτος. Ο Νεοναζισμός είναι παγκόσμιο φαινόμενο, με οργανωμένη εκπροσώπηση σε πολλές χώρες και διεθνή δίκτυα. Δανείζεται στοιχεία από τη Ναζιστική ιδεολογία, συμπεριλαμβανόμενων ακροδεξιών, ρατσιστικών, ξενοφοβικών, ομοφοβικών, αντισημιτικών και αντικομουνιστικών στοιχείων, όπως το 4<sup>ο</sup> Ράιχ. Ένα κοινό χαρακτηριστικό του Νεοναζισμού είναι η άρνηση του ολοκαυτώματος και η χρήση Ναζιστικών συμβόλων, καθώς και οι συχνές αναφορές στον Αδόλφο Χίτλερ.   

Κάποιες Ευρωπαϊκές και Λατινοαμερικάνικες χώρες έχουν εφαρμόσει νόμους απαγόρευσης της έκφρασης υπέρ του Ναζισμού ή ρατσιστικών, αντισημιτικών και ομοφοβικών αντιλήψεων. Πολλά Ναζιστικά σύμβολα έχουν απαγορευθεί σε Ευρωπαϊκές χώρες (ειδικά στη Γερμανία) με σκοπό τον περιορισμό του Νεοναζισμού.

## Ετυμολογία
Με τον όρο Νεοναζισμός περιγράφεται οποιοδήποτε στρατιωτικό, κοινωνικό ή πολιτικό κίνημα μετά τον Β' Παγκόσμιο Πόλεμο, που έχει ως στόχο τη συνολική ή μερική αναγέννηση της ιδεολογίας του Ναζισμού.

Ο όρος Νεοναζισμός μπορεί να αναφέρεται και στην ιδεολογία των εν λόγω ρευμάτων, τα οποία δανείζονται συγκεκριμένα χαρακτηριστικά από το Ναζιστικό φάσμα, συμπεριλαμβανομένου του ακραίου εθνικισμού, του αντικομμουνισμού, ρατσισμού, των διακρίσεων, ομοφοβίας, ξενοφοβίας, αντισημιτισμού, μέχρι και ενεργοποίησης του ίδιου του 4ου Ράιχ. Ένα ακόμα κοινό χαρακτηριστικό είναι η Άρνηση του Ολοκαυτώματος, καθώς και η χρήση Ναζιστικών συμβόλων, αλλά και ο θαυμασμός προς τον Αδόλφο Χίτλερ.

Ο Νεοναζισμός θεωρείται μία συγκεκριμένη μορφή ακροδεξιάς ιδεολογίας και δεξιού εξτρεμισμού.

## Παραπομπές
308 Πολυξώ

Η **Πολυξώ (Polyxo)** είναι πολύ μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,17. Ανακαλύφθηκε το 1891 από τον Γάλλο αστρονόμο Αλφόνς Μπορελλύ, που παρατηρούσε από τη Μασσαλία, και πήρε το όνομά της από τη Ναϊάδα Πολυξώ, μία από τις μητέρες των Δαναΐδων στην ελληνική μυθολογία.

## Φυσικά χαρακτηριστικά
Η μέση διάμετρος της Πολυξούς υπολογίσθηκε σε 140,7 χιλιόμετρα, ενώ η μάζα της εκτιμάται σε 2,92 τετράκις εκατομμύρια τόνους για μέση πυκνότητα 2 gr/cm³. Ο φασματικός της τύπος είναι ο σπάνιος **T** και το άλβεδό της είναι 0,048 (από δεδομένα του IRAS). Η Πολυξώ περιστρέφεται γύρω από τον εαυτό της μία φορά κάθε 12 ώρες και 2 λεπτά. Η μέση θερμοκρασία στην επιφάνειά της εκτιμάται σε 100 ως 105 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Πολυξω
NGC 2

Ο **[[Νέος Γενικός Κατάλογος|NGC]] 2** είναι σπειροειδής γαλαξίας σε απόσταση 314.6 εκατομμυρίων ετών φωτός στον αστερισμό Πήγασο. Βρίσκεται ελάχιστα νότια του NGC 1. Είναι ένας αμυδρός γαλαξίας με φαινόμενο μέγεθος 15.

## Παραπομπές


## Αναφορές

## Εξωτερικοί σύνδεσμοι
*
*Astronomy Picture Of the Day - Αστροφωτογραφία του NGC 1 μαζί με το NGC 2

Κατηγορία:Σπειροειδείς γαλαξίες
0002
Κατηγορία:Πήγασος (αστερισμός)
00059
00567
NGC 3

Ο **[[Νέος Γενικός Κατάλογος|NGC]] 3** είναι ένας φακοειδής γαλαξίας στον αστερισμό Ιχθύες. Τον ανακάλυψε ο αστρονόμος Άλμπερτ Μαρτ (Albert Marth) στις 29 Νοεμβρίου 1864.

## Παραπομπές


## Αναφορές

## Εξωτερικοί σύνδεσμοι
*
*Deep Sky Browser - Στοιχεία για τον NGC 3*(Αγγλικά)*

NGC 3
0003
Κατηγορία:Ιχθύες (αστερισμός)
00058
000565
Κατάλογος αντικειμένων Νέου Γενικού Καταλόγου

Ο New General Catalogue (*Νέος Γενικός Κατάλογος*, για συντομία *NGC*) είναι από τους πιο διαδεδομένους και ολοκληρωμένους αστρονομικούς καταλόγους για τους ερασιτέχνες αστρονόμους και περιλαμβάνει 7.840 αντικείμενα του βαθέος ουρανού, γνωστά και ως **αντικείμενα NGC**, όπως γαλαξίες και αστρικά σμήνη. Ο κατάλογος χωρίζεται σε επτά τμήματα με κάθε ένα από αυτά να περιλαμβάνει 1000 αντικείμενα.

* Κατάλογος αντικειμένων NGC (1-999)
* Κατάλογος αντικειμένων NGC (1000-1999)
* Κατάλογος αντικειμένων NGC (2000-2999)
* Κατάλογος αντικειμένων NGC (3000-3999)
* Κατάλογος αντικειμένων NGC (4000-4999)
* Κατάλογος αντικειμένων NGC (5000-5999)
* Κατάλογος αντικειμένων NGC (6000-6999)
* Κατάλογος αντικειμένων NGC (7000-7840)

## Εξωτερικοί σύνδεσμοι
*The Electronic Sky - Περιέχει τα κυριότερα αντικείμενα NGC *(Αγγλικά)*
*Αστρονομική Ένωση του Ειρηνικού - Φωτογραφίες αντικειμένων του καταλόγου *(Αγγλικά)*

Κατηγορία:Αστρονομικοί κατάλογοι
*
NGC 4

Ο **[[Νέος Γενικός Κατάλογος|NGC]] 4** είναι φακοειδής γαλαξίας στους Ιχθύες. Είναι του τύπου S0. Ανακαλύφθηκε στις 29 Νοεμβρίου 1864 από τον γερμανό αστρονόμο Άλμπερτ Μαρτ.

## Παραπομπές


## Αναφορές

## Εξωτερικοί σύνδεσμοι
* 

NGC 4
0004
212468
Κατηγορία:Ιχθύες (αστερισμός)
NGC 5

Ο **[[Νέος Γενικός Κατάλογος|NGC]] 5** είναι ελλειπτικός γαλαξίας σε απόσταση 212 εκατομμυρίων ετών φωτός από την Γη στον αστερισμό Ανδρομέδα. Ανακαλύφθηκε στις 21 Οκτωβρίου του 1881 από τον Γάλλο αστρονόμο Εντουάρ Ζαν-Μαρί Στεφάν (Édouard Jean-Marie Stephan).

## Αναφορές

## Παραπομπές


## Εξωτερικοί σύνδεσμοι
* 

NGC 5
0005
Κατηγορία:Ανδρομέδα (αστερισμός)
00595
00062
311 Κλαυδία

Η **Κλαυδία (Claudia)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,89. Ανακαλύφθηκε το 1891 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια. Η Κλαυδία ανήκει στην Οικογένεια αστεροειδών της Κορωνίδος.

## Φυσικά χαρακτηριστικά
Η διάμετρος της Κλαυδίας υπολογίσθηκε σε 24,1 χιλιόμετρα, ενώ η μάζα της εκτιμάται σε 14,6 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **S** (λιθώδης), ενώ το άλβεδό της είναι 0,338 (από δεδομένα του IRAS). Η Κλαυδία περιστρέφεται γύρω από τον εαυτό της μία φορά κάθε 7 ώρες και 32 λεπτά. Η μέση θερμοκρασία στην επιφάνειά της εκτιμάται σε 120 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Κλαυδια
Κατηγορία:Αστεροειδείς της Οικογένειας της Κορωνίδος
Χέλιαντ

Το **Χέλιαντ** (Heliand) είναι θρησκευτικό επικό ποίημα, γραμμένο στην αρχαία σαξονική γλώσσα κατά την περίοδο της Καρολίγγειας Αναγέννησης. Αποτελεί διασκευή των Ευαγγελίων και σκοπός του ήταν να αφηγηθεί τη ζωή του Ιησού στους γερμανικούς λαούς με την οικεία μορφή της σάγκας. Με μέγεθος περίπου 6.000 στίχων, στους οποίους δεσπόζει το χαρακτηριστικό παρηχητικό μέτρο της μεσαιωνικής γερμανικής λογοτεχνίας, είναι το μεγαλύτερο γνωστό έργο σε αρχαία σαξονική.

Συντέθηκε στη Γερμανία στις αρχές του 9ου αι. και η δημοφιλία του μαρτυράται από τα τουλάχιστον τέσσερα διαφορετικά χειρόγραφα που έχουν διασωθεί: ένα με εκτεταμένα (Μόναχο) και δύο με μικρά αποσπάσματα (Βατικανό, Πράγα) στην πρωτότυπη γλώσσα, καθώς και ένα που περιέχει σχεδόν ακέραιο το ποίημα σε αγγλική μετάφραση του 10ου αιώνα (Βρετανικό Μουσείο). Ο συγγραφέας είναι άγνωστος, αλλά εκτιμάται πως πρόκειται για τον ίδιο που μετέφρασε την ίδια εποχή στα σαξονικά το βιβλίο της Γένεσης. 

Το κυρίως κείμενο πρωτοτυπώθηκε το 1705, ενώ η εισαγωγή του (γραμμένη κατά παραγγελία είτε του Λουδοβίκου του Ευσεβούς είτε του Λουδοβίκου της Βαυαρίας) είχε τυπωθεί ήδη από το 1562 από τον Κροάτη λουθηρανό Ματίγια Φλάτσιτς. Η πρώτη πλήρης σύγχρονη έκδοση του έργου έγινε το 1830 από το φιλόλογο Γιόχαν Αντρέας Σμέλερ. Αυτός του έδωσε και τον τίτλο *Χέλιαντ*, δηλ. «σωτήρας» στα αρχαία σαξονικά.

## Παραπομπές

## Εξωτερικοί σύνδεσμοι
* Πλήρες κείμενο - Συλλογή Titus, Πανεπιστήμιο Φρανκφούρτης
* Σύγχρονη αγγλική μετάφραση του Gavin Chapell - Ιστοχώρος Ιδρύματος Northvegr

Κατηγορία:Γερμανικά ποιήματα
Κατηγορία:Έπη
Κατηγορία:Μεσαιωνική λογοτεχνία
Κατηγορία:Χριστιανικά κείμενα
Κατηγορία:Χριστιανισμός στη Γερμανία
Γρηνοκίτης

Ο **γρηνοκίτης** (αγγλ. *greenockite*) είναι θειούχο ορυκτό του καδμίου. Το όνομα του αποδόθηκε προς τιμήν του Charles Murray Cathcart (1783–1859), Λόρδου Greenock (Σκωτία).

Είναι ένα σπάνιο σχετικά ορυκτό και από τα κυριότερα μεταλλεύματα του καδμίου, αν και το κάδμιο παράγεται και ως κύριο παραπροϊόν μεταλλευμάτων ψευδαργύρου και μολύβδου, στα οποία απαντά σε σημαντικές ποσότητες. Δομικά είναι όμοιος με το αντίστοιχο ορυκτό του ψευδαργύρου, τον βουρτσίτη, σχηματίζοντας τετραεδρικά επίπεδα παράλληλα μεταξύ τους.

Ανευρίσκεται συνηθέστερα υπό μορφή γαιωδών επιφλοιώσεων επί σφαλερίτη, τον οποίο συχνά υποκαθιστά. Επίσης (σπανιότερα) υπό μορφή κρυστάλλων σε βασικά πυριγενή πετρώματα και σε υδροθερμικές φλέβες υψηλών θερμοκρασιών.

Ορυκτά με τα οποία σχετίζεται, εκτός του σφαλερίτη, είναι ο σμιθσονίτης, ο πρενίτης και άλλοι ζεόλιθοι χαμηλών θερμοκρασιών, ο κασσιτερίτης, ο χαλκοπυρίτης και άλλα μικτά θειούχα υψηλών θερμοκρασιών, ο τετραεδρίτης, ο φθορίτης, ο ασβεστίτης και ο χαλαζίας.

Κοιτάσματα γρηνοκίτη απαντούν στην περιοχή Greenock της Σκωτίας, τη Βολιβία (Llallagua και Asunta, όπου εμφανίζονται και χαρακτηριστικοί δίδυμοι κρύσταλλοι), την Ισπανία (περιοχή Sierra de Cartagena), την περιοχή Madjarovo στην οροσειρά της Ροδόπης (Βουλγαρία), τα Άνω Πυρηναία (Hautes Pyrénées) στη Γαλλία, τη Σαρδηνία, στο Βόρειο Καύκασο στη Ρωσία, τις ΗΠΑ (πολιτείες Μισούρι, Αρκάνσας, Ιλλινόις και Κεντάκι. Μικρότερες εμφανίσεις του αναφέρονται σε πολλές άλλες χώρες.

Στην Ελλάδα ανευρίσκεται στη νήσο Τήνο (κόλπος Πανόρμου) και στα μεταλλεία Λαυρίου (Λαύριο και Καμάριζα).

## Πηγές
*Handbook of Mineralogy
*Mindat.org
*Galleries.com
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

Γρηνοκίτης
Κατηγορία:Ορυκτά του θείου
Πανελλήνιο πρωτάθλημα καλαθοσφαίρισης ανδρών 1929-30

Ο Άρης κατέκτησε το **3ο [[Ελληνικό πρωτάθλημα καλαθοσφαίρισης ανδρών|πρωτάθλημα μπάσκετ]]** την περίοδο 1929-30. Ο τελικός διεξήχθη ανάμεσα σε δυο ομάδες από τη Θεσσαλονική Άρη και ΧΑΝΘ και έληξε με σκορ 32-22 υπέρ του Άρη.

Στην πρωταθλήτρια ομάδα του Άρη αγωνίζονταν οι: Ιασωνίδης, Καρατζάς, Ατζεμιδάκης, Αχιλλέως, Μπενλιάν, Παπαγεωργίου, Καβουκτσιάν, Νίκου, Δανελιάν.

## Τα αποτελέσματα των αγώνων

* Άρης - Νήαρ Ηστ 43-23
* ΧΑΝΘ - Πανιώνιος 30-14
* Άρης - Πανιώνιος 64-27
* Νήαρ Ηστ - Πανιώνιος 46-30
* ΧΑΝΘ - Νήαρ Ηστ 27-26
* Άρης - ΧΑΝΘ 32-22

## Βαθμολογία

20px|Α1 **Βαθμολογία** 20px|Α1





## Πηγές
* *100 χρόνια Μπάσκετ 1891-1991*, Περιοδικό Τρίποντο, 1991

Κατηγορία:Πανελλήνιο πρωτάθλημα καλαθοσφαίρισης ανδρών
Κατηγορία:Καλαθοσφαίριση το 1929
Κατηγορία:Καλαθοσφαίριση το 1930
Κεραμεικός Κόλπος

200px|right|thumb|Κεραμεικός κόλπος
Ο **Κεραμεικός** κόλπος (*[[Τουρκία|Τουρκικά]]:Gökova Körfezi*) είναι μεγάλος κόλπος της νοτιοδυτικής Τουρκίας, στα παράλια του Αιγαίου. Βρίσκεται ανάμεσα στις δύο μακρόστενες χερσονήσους της περιοχής, την χερσόνησο της Αλικαρνασσού στον βορρά και της Κνίδου στον νότο. Στην είσοδο του κόλπου βρίσκεται η Κως. Στην αρχαιότητα τα παράλια του κόλπου αποτέλεσαν περιοχή εγκατάστασης των Δωριέων αποίκων που ίδρυσαν στα εξωτερικά του παράλια, την Αλικαρνασσό και την Κνίδο ενώ στα εσωτερικά παράλια ζούσαν οι Κάρες. Σήμερα ο κόλπος ανήκει εξ ολοκλήρου στην επαρχία Μούγλων. Η περιοχή του κόλπου είναι μία από τις πιο τουριστικές της Τουρκίας. 

## Παραπομπές


## Εξωτερικοί σύνδεσμοι
* 

Κατηγορία:Κόλποι της Τουρκίας